ชลบุรี บุกอัดแบงค็อก 3-1 ขึ้นจ่าฝูงฟุตซอลลีก
วันที่ 6 มิ.ย. การแข่งขัน  เอไอเอส ฟุตซอล ไทยแลนด์ลีก 2016 นัดที่ 5 เป็นการแข่งขันในคู่บิ๊กแมตช์ ระหว่าง แบงค็อก บีทีเอส เอฟซี รองแชมป์เก่า ทีมอันดับ 5 ของตาราง  เปิดบ้านรับการมาเยือนของ แชมป์เก่า ชลบุรี บลูเวฟ ทีมอันดับ 3 ของตาราง,เปิดฉากครึ่งแรกมาถึงนาทีที่ 7 ชลบุรี ได้ประตูขึ้นนำ 1-0 จากจังหวะที่ พีรพัฒน์ แก้ววิลัย  แก้ววิไล ซัดด้วยขวาจากนอกกรอบ บอลพุ่งเข้าไปตุงตาข่าย,จากนั้น นาทีที่ 9 แบงค็อก ตามตีเสมอเป็น 1-1 จากจังหวะที่ ธนากร เพ็ญพกูล  สับไกด้วยซ้าย  บอลแฉลบผู้เล่นชลบุรี เสียบเสาไกลเข้าไป  ,ช่วงที่เหลือของครึ่งแรกทั้งสองทีมเปิดเกมแลกกันอย่างสนุก แต่ยังเข้าไปบวกสกอรืเพิ่มกันไม่ได้ ทำให้จบครึ่งแรก แบงค็อก บีทีเอส เอฟซี ยังเสมอ ชลบุรี บลูเวฟ อยู่ 1-1 ,กลับมาเล่นต่อครึ่งหลัง นาทีที่ 26 ชลบุรี ได้ประตูขึ้นนำ 2-1  วิศรุจน์ ศิรวัชจิราพงศ์ นายด่านของแบงค็อก ออกมาปะทะกับ สราวุฒิ ใจเพชร ตรงหน้าเขตโทษ บอลทะลักมาเข้าทาง สรศักดิ์ พูนจังหรีด ล้มตัวยิงเข้าไป,จากนั้น นาทีที่  36 ชลบุรี นำห่าง 3-1 จิรวัฒน์ สอนวิเชียร ได้บอลตรงหน้าเขตโทษฝั่งขวา ก่อนซัดเข้าไปอย่างเฉียบขาด,ช่วงเวลาที่เหลือทั้งสองทีมทำอะไรกันเพิ่มไม่ได้ จบเกม ชลบุรี บลูเวฟ บุกมาชนะ แบงค็อก บีทีเอส 3-1 คว้าชัยชนะ 5 นัดรวด เก็บเพิ่มเป็น 15 คะแนน ขึ้นไปนำเป็นจ่าฝูง โดยมีแต้มเท่ากับ การท่าเรือ แต่ประตูได้เสียของ ชลบุรี ดีกว่า
ชลบุรี บลูเวฟ บุกมาชนะ แบงค็อก บีทีเอส เอฟซี 3-1 เก็บเพิ่มเป็น 15 คะแนน ขึ้นไปนำเป็นจ่าฝูง เอไอเอส ฟุตซอล ไทยแลนด์ลีก 2016 โดยมีแต้มเท่ากับ การท่าเรือ แต่ประตูได้เสียของ ชลบุรี ดีกว่า
ชลบุรี บลูเวฟ,แบงค็อก บีทีเอส เอฟซี,ฟุตซอลลีก 2016,ฟุตซอล,ฟุตซอลลีก,ผลฟุตซอล,ข่าวกีฬา,ข่าว,ไทยรัฐออนไลน์